| ***Dinizia excelsa*** |
| --- |
| Aukštoji dinizija |
| Aukštoji dinizija (Dinizia excelsa)Nesaugoma rūšis - nėra išnykimo grėsmės |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Erškėčiažiedžiai  *( Rosidae)* |
| Eilė: | Pupiečiai  *( Fabales)* |
| Šeima: | Pupiniai  *( Fabaceae)* |
| Pošeimis: | *Mimosoideae*  *( Mimosoideae)* |
| Triba: | *Mimoseae*  *( Mimoseae)* |
| Gentis: | Dinizija  *( Dinizia)* |
| Rūšis: | Aukštoji dinizija  *( Dinizia excelsa)* |

 |
| Binomas |
| ***Dinizia excelsa***Ducke |

**Aukštoji dinizija** (*Dinizia excelsa*) – magnolijūnų (*Magnoliophyta*) skyriaus, pupinių (*Fabaceae*) šeimos, dinizijų (*Dinizia*) genties aukštų arba labai aukštų medžių rūšis. Tai iš dalies lapus metantys medžiai.

Paplitimas
----------

Paplitusi labai plačiai. Natūraliai auga Pietų Amerikos šiaurės rytuose – atogrąžų zonoje esančiuose drėgnuosiuose atogrąžų miškuose, tai yra Gvianos regione ir šiaurinėje bei vakarų centrinėje Brazilijoje, jos septyniose – Amapos, Paros, Tokantinso, Amazonės, Roraimos, Rondonijos, Mato Groso valstijose. Taip pat yra užregistruota Akrėje.

### Augavietės

Tai miško skliauto viršutinės dalies medžių rūšis. Mėgsta molingą dirvožemį, bet atvirai netoleruoja nuolat patvinkusių ar užsemiamų vandeniu vietovių, tad auga 50–490 m aukščio aukštumose. Jauniems medžiams reikalinga miško paunksmė, nors auga į šviesą, o toleruoja atvirą šviesą tik kada daugiau subręsta.

Matmenys
--------

Ši rūšis perauga 60 m aukštį. Stambesnių individų kamienas 15–22,5 m aukščio ir iki 3 m skersmens. Atraminės šaknys iškilusios iki 4–5 m aukščio, vidutiniškai arba ryškiai išsiskiriančios iš bendro kamieno pamato.

### Rekordinio aukščio medis

Ekspedicija ištyrinėjo artimas vietoves tarp Brazilijos Amapos ir Paros valstijų ir nustatė, kad septyniose vietovėse, tarp jų šešiose vietovėse Žari upės regione, auga ir daugiau šios rūšies medžių, kurių aukštis viršija 80 m aukščio ribą, o tarp jų aukščiausias Pietų Amerikoje – 88,5 m aukščio, 5,50 m apimties ir, kaip manoma, 400 metų individas augantis netoli Inipuku vietovės (Paros valstija, Almerino savivaldybėje). Apie 2019 m. rugpjūčio 21 d. atradimą pirmiausiai buvo aprašyta 2019 m. rugpjūčio mėn. „*Frontiers in Ecology and the Environment*" mokslo žurnale. Anot įvairių šaltinių, Brazilijoje siautėjantys Amazonijos miškų gaisrai šiam medžiui negresia, kadangi medis auga toli nuo gaisraviečių zonų.
Iki šio atradimo, buvo manyta, kad Pietų Amerikoje tokio aukščio arba peraugančių 80 m ribą medžių nėra, kaip yra kitose pasaulio vietovėse (aukščiausių pasaulio medžių sąrašas), o aukščiausi šio žemyno medžiai yra tik kiparisinės ficrojos (*Fitzroya cupressoides*) ir tikrieji kapokmedžiai (*Ceiba pentandra*), kurie maksimaliai gali pasiekti 70 m aukštį.

Kita
----

Aukštosios dinizijos lapai yra plunksniškos formos, panašūs į paukščio plunksną, prie bendro lapkočio iš priešingų jo pusių poromis prisitvirtinę daug nedidelių, kiaušinio formos žalių lapelių. Brazilijos daugumoje valstijų žydi liepos–rugpjūčio mėn.

Jų mediena sunkiai apdirbama, kadangi kieta ir patvari. Kada apdorojama šviežia mediena, skleidžia nemalonų, aštrų kvapą.

Savaiminio paplitimo areale medis turi šiuos pavadinimus: *Angelim vermelho*, *Angelim pedra*.

Taip pat skaityti
-----------------

* Aukščiausių Pietų Amerikos medžių sąrašas

Šaltiniai
---------

1. ↑  plantsoftheworldonline.org / *Dinizia excelsa* Ducke
2. ↑  mongabay.com / LIDAR technology leads Brazilian team to 30 story tall Amazon tree, by Jenny Gonzales on 11 November 2019
3. ↑  wood-database.com / Angelim vermelho

Nuorodos
--------

|  |  |
| --- | --- |
|  | **Vikiteka: Aukštoji dinizija** – vaizdinė ir garsinė medžiaga  |

* iucnredlist.org / Angelim
* tropicos.org / *Dinizia excelsa* Ducke
* theplantlist.org / *Dinizia excelsa* Ducke
* sura.ots.ac.cr / Páginas de Especies: Dinizia excelsa (lapų ir žievės nuotraukos)
* gbif.org / *Dinizia excelsa* Ducke, 1922
* esajournals / The giant trees of the Amazon basin Archyvuota kopija 2019-12-28 iš Wayback Machine projekto. First published: 29 August 2019
* theconversation.com / The Amazon’s tallest tree just got 50% taller – and scientists don’t know how, September 11, 2019
* smithsonianmag.com / Researchers Discover the Tallest Known Tree in the Amazon, By Jill Langlois. September 27, 2019
* inverse.com / The Amazon’s Tallest Trees Are Safe (for Now), By Nina Pullano on September 12, 2019
* youtube.com / Jari journey – Fabiano Moraes climbing a tall Dinizia excelsa tree, 11 Sep 2019. Video

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |